**DINO-koordinaatioryhmän kokous 1/2018**

Aika 23.5.2018 klo 9.00-11.00

Paikka Työ- ja elinkeinoministeriö, Eteläesplanadi 4, Auditorio

Osallistujat Johanna Suurpää, demokratia-, kieli- ja perusoikeusasioiden yksikkö, oikeusministeriö (puheenjohtaja)

Liisa Männistö (Panu Artemjeff), demokratia-, kieli- ja perusoikeusasioiden yksikkö, oikeusministeriö

Mikko Cortes Tellez (~~Emma Kuusi~~), nuoriso- ja liikuntapolitiikan osasto, opetus-ja kulttuuriministeriö

Anna Mikander, yleissivistävän koulutuksen ja varhaiskasvatuksen osasto, opetus-ja kulttuuriministeriö

Kristina Kaihari (Hilma Ruokolainen), Opetushallitus

Kristiina Kouros (~~Mikko Joronen~~), Ihmisoikeuskeskus

Martti Rasa (~~Anna-Maria Tenojoki~~), Valtion nuorisoneuvosto

Kirsi Ruhanen (~~Eero Kitunen~~), Historian ja yhteiskuntaopin opettajien liitto HYOL ry

Kutsutut asiantuntijat Sami Demirbas, demokratia-, kieli- ja perusoikeusasioiden yksikkö, oikeusministeriö

Jaana Fedotoff, Osaamiskeskus Koordinaatti, Oulun kaupunki

Tiina Karhuvirta, Kehittämiskeskus Opinkirjo

Merja-Maaria Oinas, Osaamiskeskus Koordinaatti, Oulun kaupunki

~~Mika Pietilä, Osaamiskeskus Koordinaatti, Oulun kaupunki~~

~~Heidi Rosbäck, Nuorten Akatemia~~

~~Suvi Tuominen, Digitaalisen nuorisotyön osaamiskeskus Verke, Helsingin kaupunki~~

Kirsi Uusitalo, Suomen nuorisoyhteistyö – Allianssi ry

Heikki Vuojakoski, Nuorten Akatemia

~~Sebastian Weckman, Föreningen Luckan~~

1. **Kokouksen avaus ja osallistujien esittäytyminen**

Puheenjohtaja avasi kokouksen ja käytiin esittäytymiskierros.

1. **DINO-koordinaatiohankkeen esittely**

Puheenjohtaja totesi hankkeen taustan ja tavoitteet. Hankkeen tavoitteena on koota yhteen ja koordinoida valtioneuvoston linjaamia toimenpiteitä demokratia- ja ihmisoikeuskasvatuksen kehittämiseksi ja nuorten osallisuuden edistämiseksi. Tavoitteena on edistää eri hankeosioiden välistä tiedonkulkua ja toimijoiden verkostoitumista sekä seurata toimenpiteiden toteutusta ja raportoida niiden etenemisestä valtioneuvoston tasolla. Oikeusministeriön roolina on koordinoida demokratia- ja ihmisoikeuskasvatuksen kehittämiseen sekä nuorten osallisuuden edistämiseen liittyvien, valtioneuvoston linjaamien toimenpiteiden toteutusta ja seurantaa.

Liisa Männistö kävi läpi eri hankeosioiden suunnitellut toimenpiteet ja valmistelutilanteen. Todettiin, että demokratia- ja ihmisoikeuskasvatusta tulisi tarkastella myös lapsen oikeuksien näkökulmasta (yhteistyötahoiksi ehdotettiin mm. Suomen Unicefia). Todettiin myös, että seuraavassa kokouksessa voitaisiin keskustella nuorten osallisuuteen liittyvää tutkimusta tekevien tahojen/hankkeiden edustajien kanssa (mm. All Youth -hanke).

Todettiin koordinaatioryhmän kokoonpano ja tehtävät sekä työskentelytavat. Ryhmä toimii verkostomaisesti ja varsinaiseen koordinaatioryhmään nimettyjen lisäksi kokouksiin kutsutaan myös muita hankkeen toteutuksen ja tiedonvaihdon kannalta olennaisia tahoja (mm. OSKEt). Sovittiin, että koordinaatioryhmä kokoontuu harvakseltaan, mutta osallistujia kannustettiin verkostoitumaan keskenään ja jakamaan tietoa DINO-hankkeen teemojen kannalta olennaisista asioista sähköpostitse.

1. **Ideapaja: yhteistyö DINO-koordinaatiohankkeessa**

Ideoitiin eri hankeosioiden toteutusta ja keskusteltiin yhteistyöstä eri toimijoiden kesken. Osallistujia pyydettiin pohtimaan mm. seuraavia kysymyksiä:

* Mitä odotuksia omalla taustaorganisaatiollani on DINO-hankkeen eri osioiden suhteen?
* Miten oma taustaorganisaationi voisi osallistua eri hankeosioiden toteutukseen?
* Ideoita/ehdotuksia hankeosioiden toteutukseen ja/tai koordinaatioryhmän työskentelyyn liittyen?

Kooste ideapajan tuloksista on tämän muistion liitteenä.

Sovittiin, että tämän keskustelun perusteella tehdään hankkeen tarkennettu työsuunnitelma, jossa tarkennetaan ja rajataan hankkeen tavoitteita sekä koordinaatioryhmän roolia ja tehtäviä. Tarkennettu työsuunnitelma lähetetään koordinaatioryhmän ja muiden osallistujien kommentoitavaksi.

1. **Koordinaatioryhmän seuraava kokous**

Seuraava kokous järjestetään syksyllä. Kokousten välillä yhteyttä pidetään mm. sähköpostitse.

1. **Kokouksen päättäminen**

Puheenjohtaja päätti kokouksen klo 11.05.

Liitteet Kooste ideapajan tuloksista

Jakelu Koordinaatioryhmän jäsenet ja varajäsenet sekä kutsutut asiantuntijat